open-index/open-wikipedia-markdown huggingface dataset:
சிலிம் ரிவர் தொடருந்து நிலையம்

**சிலிம் ரிவர் தொடருந்து நிலையம்** (ஆங்கிலம்: *Slim River Railway Station* மலாய்: *Stesen Keretapi Slim River*); சீனம்: 斯利姆河火车站) என்பது மலேசியா, பேராக், முவாலிம் மாவட்டம், சிலிம் ரிவர் நகரில் அமைந்துள்ள ஒரு தொடருந்து நிலையம் ஆகும்.

சிலிம், சிலிம் ரிவர், துரோலாக் நகரங்களுக்கும் மற்றும் அதன் அருகிலுள்ள கிராமப் பகுதிகளுக்கும் இந்த நிலையம் சேவை செய்கிறது. 2007 மார்ச் மாதத்தில் சிலிம் ரிவர் நகருக்கான புதிய தொடருந்து நிலையம் கட்டப்பட்டது.

## பொது

இந்த நிலையம் மலாயா தொடருந்து நிறுவனத்தின் (*Keretapi Tanah Melayu Berhad*) கீழ் கேடிஎம் இடிஎஸ்  தொடருந்து சேவைகளை வழங்குகிறது. அத்துடன் சிலிம் ரிவர் நகரத்திற்கான முக்கிய தொடருந்து முனையமாகவும் செயல்படுகிறது.

சிலிம் ரிவர் நிலையத்தின் ஒரு முனையில் சரக்கு முற்றம் உள்ளது. இது ரவாங்-ஈப்போ மின்மயமாக்கப்பட்ட இரட்டை வழித்தடத் திட்டத்திற்கு (*Rawang-Ipoh Electrified Double Tracking Project*) முன்னதாக உருவாக்கப்பட்டது.

## அமைவிடம்

பேராக், முவாலிம் மாவட்டத்தில் சிலிம் ரிவர் நகரின் மையப் பகுதியில் இந்த நிலையம் அமைந்துள்ளது. இந்த நிலையத்தை தீபகற்ப மலேசியாவின் வடக்கு-தெற்கு விரைவுசாலையின் தஞ்சோங் மாலிம்-சிலிம் ரிவர் நெடுஞ்சாலை வழியாக அணுகலாம்.

இந்த நிலையத்திற்கு அருகில் உலு பெர்னாம் செம்பனைத் தோட்டங்கள்; சிலிம் ரிவர் தொழிற்கல்லூரி; மற்றும் மாரா அறிவியல் கல்லூரியின் துரோலாக் வளாகமும் உள்ளன. அத்துடன் சிலிம் ரிவர் நகருக்கு அருகில் சில பெல்டா குடியேற்றத் திட்டங்கள் உள்ளன. அங்கு வசிப்பவர்களும் இந்த நிலையத்தின் சேவையைப் பயன்படுத்திக் கொள்கிறார்கள்.

### பேராக் இரயில்வே சேவை

1901-ஆம் ஆண்டில், பேராக் இரயில்வே எனும் பேராக் தொடருந்து சேவைக்கான (*Perak Railway*) தொடருந்து சேவை; சிலாங்கூர் தொடருந்து சேவையுடன் (*Selangor Railways*) ஒன்றிணைக்கப்பட்டு பின்னர் மலாயா கூட்டமைப்பு மாநிலங்களின் தொடருந்து சேவை (*Federated Malay States Railways*) என அறியப்பட்டது.

பேராக் இரயில்வே எனும் பேராக் தொடருந்து சேவைக்கான தொடருந்து பாதைகள் முதன்முதலில் ஈப்போவில் தான் அமைக்கப்பட்டன. அதன் தொடர்ச்சியாக சிலிம் ரிவர் நகரிலும் அமைக்கப்பட்டன. பேராக் தொடருந்து சேவை 20 ஆண்டுகள் சேவை செய்தது. 

### ரவாங் - ஈப்போ இரட்டை வழித்தடம்

ரவாங் - ஈப்போ இரட்டை தொடருந்துப் பாதையில் சிலிம் ரிவர் நிலையம் உள்ளது. ரவாங் - ஈப்போ இரட்டை தொடருந்துப் பாதையின் நீளம் . இந்தப் பாதை முக்கியமான மேற்கு கடற்கரை தொடருந்து வழித்தடத்தில் அமைந்துள்ளது.  மற்றும்  நகரங்களுக்கு இடையே அதிகபட்ச  வேகத்தில் தொடருந்துகளை இயக்குகிறது.

இந்தத் திட்டம் 2008-ஆம் ஆண்டின் முற்பகுதியில் நிறைவடைந்தது.  -  இரட்டை தொடருந்துப் பாதையில் மின்சார தொடருந்து சேவைகள் 2010-இல் தொடங்கப்பட்டன. 

### கிம்மாஸ் - பாடாங் பெசார் சேவை

கேடிஎம் இடிஎஸ் மற்றும் கேடிஎம் கொமுட்டர் இரண்டு சேவைகளும்  -  மற்றும்  -  நிலையங்களுக்கு இடையே சேவையாற்றுகின்றன. 

 -  சேவை 11 சூலை 2015 அன்று தொடங்கியது. 

 -  சேவை 10சூலை 2015 அன்று தொடங்கியது.

## பழைய சிலிம் ரிவர் நிலையம்


File:Slim River 1.jpg
File:Slim River 10.jpg
File:Slim River 9.jpg
File:Slim River 4.jpg
File:Trolak 5.jpg

## மேற்கோள்கள்

## மேலும் காண்க
* சிலிம்
* சிலிம் ரிவர்
* துரோலாக்
* பீக்காம்
* முவாலிம் மாவட்டம்

## வெளி இணைப்புகள்

* Slim River Railway Station

பகுப்பு:பேராக் மாநிலத்தின் தொடருந்து நிலையங்கள்
பகுப்பு:கேடிஎம் இடிஎஸ் தொடருந்து நிலையங்கள்
பகுப்பு:மலேசியத் தொடருந்து நிலையங்கள்
இராமதீர்த்தம்

**இராமதீர்த்தம்** (*Ramatheertam*) என்பது ஆந்திரப் பிரதேச மாநிலத்தின் நெல்லூர் மாவட்டத்தில் அமைந்துள்ளது. இது விடவலூர் மண்டலத்தின் கீழ் வருகிறது.

## வரலாறு
இராமதீர்த்தம் நெல்லூர் மாவட்டத்தில் உள்ள ஒரு வரலாற்று பெருமையுடைய பௌத்த எச்ச தளமாகும்.

### போடிபட்டி திப்பா
இராமலிங்கேசுவரா கோயிலின் கிழக்கே உள்ள ஒரு மேட்டில் சமீபத்திய ஆய்வின் மூலம் சில வரலாற்றுப் புராதன எச்சங்கள் கிடைத்தன. இத்தளத்திலிருந்து கருப்பு மற்றும் சிவப்பு மெருகூட்டப்பட்டுச் செய்யப்பட்ட பொருட்கள், சுடுமண் சிற்பங்கள் மற்றும் செங்கல் எச்சங்கள் மீட்கப்பட்டன. குண்டூர் மாவட்டத்தில் உள்ள செஜர்லா கோயிலில் காணப்படும் பௌத்த எச்சங்கள் இந்த தளத்தில் இருக்கலாம். இந்த இடத்தில் அகழாய்வுப் பணிகள் நடைபெற்று வருகின்றன.

### கோயில்
இராமதீர்த்தத்தில் உள்ள ராமலிங்கேசுவர சுவாமி கோயிலில் சிவபெருமான் மற்றும் காமட்சியம்மா ஆகியோர் முதன்மை தெய்வங்களாகவும், விக்கினேசுவரா மற்றும் சுப்பிரமணிய சுவாமியும் இங்கு வழிபடப்படுகிறார்கள். செங்கற்களால் கட்டப்பட்ட கோயில், கொடிமரம், கல்யாண மண்டபம், அலங்கார மண்டபம், நித்யக்ஞத்திற்கான யாகசாலை போன்ற கட்டிடக்கலை பல்லவர் பாணியை நினைவூட்டுகிறது. பிரதான கோயில் மிகவும் சிறியது மற்றும் வெள்ளை பளிங்குக் கற்களால் ஆனது. புராணங்களில் இராமதீர்த்தம் பக்தர்களிடையே மிகுந்த மரியாதையைப் பெற்றுள்ளது. ஏனெனில் இது வேதங்களின்படி, இராமர் சீதையைத் தேடும் போது ஒரு இரவு தங்கியதாகக் கூறப்பட்டுள்ளது. விடியற்காலையில், இராமர் தனது கைகளால் மணலில் ஒரு சிவலிங்கத்தை வடிவமைத்து பிரார்த்தனை செய்தார்.

## நிலப்படம்
மேலே விவரிக்கப்பட்ட புவியியலுக்கான விக்கிமேப்பியா இணைப்பைப் பார்க்கவும்: http://wikimapia.org/#lat=14.6478641&lon=80.1444832&z=15&l=0&m=b&v=8

## மேற்கோள்கள்

பகுப்பு:Coordinates on Wikidata
பகுப்பு:ஆந்திர ஊர்களும் நகரங்களும்
பகுப்பு:தொல்லுயிர் எச்சங்கள்
கப்ரா கோடியா குகைகள்

**கப்ரா கோடியா குடைவரைகள்** (*Khapra Kodiya Caves*), இந்தியாவின் குஜராத் மாநிலத்தின் ஜூனாகத் மாவட்டத்தில் அமைந்த பௌத்த குடைவரைகள்.  இது ஜூனாகத் பௌத்த குகைத் தொகுப்புகளின் ஒரு பகுதியாகும்.இதன் பிற குடைவரைகள் பவ பியாரா குகைகள் மற்றும் உபர்கோட் குடைவரை ஆகும். இது இக்குழுவில் உள்ள குகைகளில் மிகவும் பழமையானவை. கப்ரா கோடியா குடைவரைகளை *கங்கர் மகால்* என்றும் அழைக்கப்படுகிறது.  இது பேரரசர் அசோகர் ஆட்சிக்காலத்தில் (கிமு) 3-4ம் நூற்றாண்டு) நிறுவப்பட்டது. இதன் வடக்கே உபர்கோட் கோட்டை அமைந்துள்ளது. தற்போது இக்குடைவரைகளை இந்தியத் தொல்லியல் ஆய்வகம் பராமரிக்கிறது. 

## குடைவரைகளின் அமைப்பு
ஜூனாகத் மலையின் கிழக்கு-மேற்கு முகடுகளில் இக்குடைவரைகள் செதுக்கப்பட்டுள்ளது. குடைவரை அருகில் நீர் தொட்டிகளின் கட்டிடக்கலை தனித்துவமானது. இக்குடைவரைகள் 'எல்' வடிவ தொகுப்புகளாலானது. இக்குடைவரைகள் பௌத்த பிக்குகளால் பயன்படுத்தப்பட்டன. பல வருட பயன்பாட்டிற்குப் பிறகு, சேதமைடைந்த நிலையில் இக்குடைவரைகள் கைவிடப்பட்டதால், பிக்குகள் மகாராஷ்டிராவில் உள்ள , பாஜா குகைகள், கர்லா குகைகள் போன்ற குடைவரைகளில் தங்கினர். 
## படக்காட்சிகள்

File:Khapara Kodiya Caves - Frontside.jpg|காப்ரா கோடியா குகைகளின் முன்பக்கம் 
File:Khapara Kodiya Caves - Entry Passage.jpg|குகையின் நுழைவாயில்
File:Khapra Kodiya Caves - Outer Wall.jpg|வெளிப்புறச் சுவர்
File:Khapara Kodiya Caves - Under Ground Room with Stairs.jpg|அடித்தள அறை 
File:Khapara Kodiya Caves - Underground Room with Stairs and Door to another room.jpg| அடித்தள அறைகள் 
File:Khapara Kodiya Caves - Supporting Pillars.jpg|தூண்கள்


## மேற்கோள்கள்

## வெளி இணைப்புகள்
*https://www.youtube.com/watch?v=0k3quOzVJkk  KHAPRA KODIYA CAVES – Junagadh -காணொளி]

பகுப்பு:பௌத்த தொல்லியற்களங்கள்
பகுப்பு:குஜராத்தின் தொல்லியற்களங்கள்
பகுப்பு:இந்தியத் தொல்லியற்களங்கள்
பகுப்பு:ஜூனாகத் மாவட்டம் 
பகுப்பு:இந்தியாவில் உள்ள குகைகள்
சங்கீதா மோகன்

**சங்கீதா மோகன்** (*Sangeetha Mohan (high jumper)*) இந்தியாவைச் சேர்ந்த ஒரு தடகள வீராங்கனையாவார். முன்னாள் இந்திய பெண் உயரம் தாண்டுதல் வீராங்கனையாக அறியப்படுகிறார். 2004 ஆசிய இளையோர் தடகள வெற்றியாளர் போட்டியிலும் 2004 தெற்காசிய விளையாட்டுப் போட்டிகளிலும் உயரம் தாண்டுதல் விளையாட்டில் இந்தியாவைப் பிரதிநிதித்துவப்படுத்தியுள்ளார். சங்கீதா 2004 தெற்காசிய விளையாட்டுப் போட்டிகளில் பெண்களுக்கான உயரம் தாண்டுதல் போட்டியில் விளையாடி தங்கப் பதக்கத்தை வென்றார். உண்மையில் தெற்காசிய விளையாட்டு வரலாற்றில் 1.81 மீ பெண்கள் உயரம் தாண்டுதலில் இது ஒரு சாதனையாகும். 2004 ஆம் ஆண்டு மலேசியாவில் நடைபெற்ற ஆசிய இளையோர் தடகள வெற்றியாளர் போட்டியிட்ட இவர் பெண்களுக்கான உயரம் தாண்டுதலில் வெண்கலப் பதக்கம் பெற்றார்.

## மேற்கோள்கள்

பகுப்பு:வாழும் மக்கள்
பகுப்பு:இந்தியப் பெண் தடகள வீரர்கள்
துத்தநாக அசைடு

**துத்தநாக அசைடு** (*Zinc azide*) Zn(N3)2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். துத்தநாக (Zn2+) நேர்மின் அயனிகளும் அசைடு (N−3) எதிர்மின் அயனிகளும் சேர்ந்து இச்சேர்மம் உருவாகிறது. வெண்மை நிறத்தில் வெடிக்கும் தன்மை கொண்ட திண்மப் பொருளாக துத்தநாக அசைடு உருவாகிறது. ஈரெத்தில் துத்தநாகத்துடன் ஐதரசோயிக் அமிலத்தை சேர்த்து வினைபுரியச் செய்தால் துத்தநாக அசைடு உற்பத்தியாகிறது.:
 
:

## பண்புகள்
துத்தநாக அசைடு என்பது ஓர் ஒருங்கிணைப்பு பலபடியாகும். இது மூன்று பல்லுருதோற்றங்களில் படிகமாகிறது. இம்மூன்றின் கட்டமைப்பிலும்   நான்முகி துத்தநாக மையங்கள் அசைடு ஈந்தணைவிகளுடன் பாலம் அமைக்கின்றன. α-Zn(N3)2 வடிவ துத்தநாக அசைடு ஒற்றைச்சாய்வு இடக்குழுவில் படிகமாகிறது. இது நிலைப்புத்தன்மையையும் கொண்டிருக்கும். மற்ற இரண்டு வடிவங்களும் சிற்றுறுதி நிலை நிலைப்புத்தன்மை கொண்டுள்ளன. β-Zn(N3)2 முக்கோண வடிவமும்  P3221 என்ற இடக்குழுவும், γ-Zn(N3)2 வடிவம் ஒற்றைச் சரிவச்சும் C2 இடக்குழுவும் கொண்ட படிகத்திட்டத்தில் படிகமாகின்றன.

துத்தநாக அசைடு எளிதில் நீராற்பகுப்பு அடைகிறது. மேலும் இதை நீரிய கரைசலில் தயாரிக்கும் முயற்சியின் விளைவாக கார அசைடுகள் வீழ்படிவாகின்றன. (Zn(OH)2−x(N3)x (x = 0.9–1.0).) α- மற்றும் β-வடிவங்கள் இரண்டும் மிகவும் உராய்வு மற்றும் அதிர்ச்சி உணர்திறன் கொண்டவையாகும். நீல நிறத் தீச்சுவாலையில் தீவிரமாக வெடிக்கின்ற்ன. மெல்ல சூடாக்க்கும் போது இவை சிதைவடைந்து நைட்ரசன் வாயுவைக் கொடுக்கின்றன. மந்த வளிமண்டல சூழலில் மூடிய கண்ணாடிக் குழாயில், இது துத்தநாக நைட்ரைடு சேர்மத்தைக் கொடுக்கிறது.

## மேற்கோள்கள்

பகுப்பு:துத்தநாக சேர்மங்கள்
பகுப்பு:அசைடுகள்
பகுப்பு:வெடிக்கும் வேதிப்பொருட்கள்
வி. கே. கார்க்

**வி. கே. கார்க்** என்பவர் பதிண்டாவில் உள்ள  பஞ்சாப் மத்திய பல்கலைக்கழகத்தின் சுற்றுச்சூழல் மற்றும் பூமி அறிவியல் பள்ளியின் புலத்தலைவர் ஆவார். இவர் பஞ்சாப் நடுவன் பல்கலைக்கழக மாணவர் நல பொறுப்பாளர் ஆவார். இவர் 2014 சனவரி-பிப்ரவரியில் ஆத்திரேலியாவின் ஜீலாங்கின் டீக்கின் பல்கலைக்கழகத்தின் வருகை தரும் விஞ்ஞானியாகவும், 2015-ல் லோசான், சுவிட்சர்லாந்து சென்றுவந்தார்.

## கல்வி மற்றும் தொழில்
கார்க் 1985-ல் குருச்சேத்திரப் பல்கலைக்கழகத்தில் இளம் அறிவியல் பட்டப்படிப்பினை உயிரியலில் முடித்தார். 1987ல் முது அறிவியல் பட்டத்தினை வேதியியலில் ஹிசார், செளதரி சரண் சிங் அரியானா வேளாண் பல்கலைக்கழகத்தில் முடித்து, பின்னர் 1992-ல் முனைவர் பட்டத்தினை முடித்தார். கிசார், செளதரி சரண் சிங் அரியானா வேளாண் பல்கலைக்கழகத்தில் வேளாண்மைத் துறையில் உதவி விஞ்ஞானியாக (1992-1996) தனது ஆராய்ச்சி வாழ்க்கையைத் தொடங்கினார். பின்னர் இவர் சுற்றுச்சூழல் அறிவியல் மற்றும் பொறியியல் துறையில், குரு ஜம்பேசுவர் அறிவியல் மற்றும் தொழில்நுட்ப பல்கலைக்கழகத்தில், இணைப் பேராசிரியராகவும் (1996-2004), பேராசிரியராகவும் (2004-2016) பணியாற்றினார். இவர் 2016-ல் பஞ்சாப் மத்திய பல்கலைக்கழகத்திற்கு மாறினார். இங்கு இவர் பல்வேறு பதவிகளை வகித்தார்.

## ஆய்வுப் பணி
கார்க் 7 முனைவர் பட்ட மாணவர்களுக்கு வழிகாட்டியுள்ளார். சுமார் 150 ஆய்வுக் கட்டுரைகளை வெளியிட்டுள்ளார்.

## விருதுகள்
* 2007-எல்செவியரால் சிறந்த மதிப்பாய்வாளர் விருது.
* 2010-ல், எல்செவியரிடமிருந்து சிறந்த மதிப்பாய்வாளர் விருது.
* 2011-ல், இந்தியாவின் உயிரித்தொழில்நுட்ப சமூக ஆராய்ச்சிப் பணிக்கான மிக உயர்ந்த மேற்கோள்களுக்கான விருதைப் பெற்றார்.
* 2012-ல், தாம்சன் ராய்ட்டர்ஸ் இந்தியா மேற்கோள் விருது.
* 2013-ல், எல்செவியரிடமிருந்து சிறந்த மதிப்பாய்வாளர் விருது

## மேற்கோள்கள்

## வெளி இணைப்புகள்
*

பகுப்பு:வாழும் மக்கள்
பகுப்பு:இந்திய அறிவியலாளர்கள்
எலிசபெத்து டேவன்போர்ட்டு

**எலிசபெத்து டேவன்போர்ட்டு** (*Elizabeth Davenport*) இந்தியாவைச் சேர்ந்த ஒரு தடகள வீராங்கனையாவார். 1938 ஆம் ஆண்டு அக்டோபர் மாதம் முதல் தேதியன்று இவர் பிறந்தார். 1958 ஆம் ஆண்டு டோக்கியோ நகரத்தில் நடைபெற்ற ஆசிய விளையாட்டுப் போட்டிகளில் இவர் வெள்ளிப் பதக்கத்தையும், 1962 ஆம் ஆண்டு சாகர்த்தா நகரத்தில் நடைபெற்ற ஆசிய விளையாட்டுப் போட்டிகளில் ஈட்டி எறிதலில் வெண்கலப் பதக்கத்தையும் இவர் வென்றார்.

## மேற்கோள்கள்

பகுப்பு:1938 பிறப்புகள்
பகுப்பு:இந்திய விளையாட்டு வீரர்கள்
பகுப்பு:இந்தியத் தடகள வீரர்கள்
பிரியங்கா பவார்

**பிரியங்கா பவார்** (*Priyanka Pawar*) இந்தியாவைச் சேர்ந்த ஒரு தடகள விளையாட்டு வீரராவார். 1988 ஆம் ஆண்டு ஏப்ரல் மாதம் மூன்றாம் தேதியன்று இவர் பிறந்தார். தென் கொரியாவின் இஞ்சியோன் நகரில் 2014 ஆம் நடைபெற்ற ஆசிய விளையாட்டுப் போட்டிகளில் இவர் தங்கம் வென்றார். டின்ட்டு லூக்கா, மந்தீப் கவுர், ம. இரா. பூவம்மா ஆகியோர் இவருடன் ஓடி பதக்கம் பெற்ற மற்ற பெண்களாவர். விளையாட்டு சாதனையை முறியடிக்க அணி 3:28:68 நிமிடங்களில் தொலைவை ஓடிக் கடந்தது. 2002-ஆம் ஆண்டுக்குப் பிறகு இந்தப் போட்டியில் இந்தியா தொடர்ந்து 4-ஆவது முறையாக  தங்கம் வென்றது. 
## முரண்பாடுகள்
### ஊக்கமருந்து சிக்கல்
27 ஜூன் 2011 ஆம் ஆண்டு சூன் மாதம் 27 ஆம் தேதியன்று பாட்டியாலாவில் மேற்கொள்ளப்பட்ட  ஊக்கமருந்து சோதனையில் பிரியங்கா பவாரும் மற்ற ஐந்து விளையாட்டு வீரர்களும் ஊக்க மருந்து சோதனையில் தோல்வியுற்றனர். இதன் விளைவாக இவர்களுக்கு ஓர் ஆண்டுக்கு  தடை விதிக்கப்பட்டது. 2016 ஆம் ஆண்டு சூன் மாதத்தில் இவர் சோதனை செய்யப்பட்டு எட்டு ஆண்டுகளுக்கு இடைநீக்கம் செய்யப்பட்டார்.

### பாலியல் துன்புறுத்தல்
2011 ஆம் ஆண்டு பிப்ரவரி மாதம் 16 ஆம் தேதியன்று அன்று பிரியங்கா பவாரின் தந்தை சிவ் குமார் பவார், இரயில்வே குழு பொறுப்பாளர் அனு சிங் பிரியங்காவை பாலியல் ரீதியாக துன்புறுத்தியதாக  குற்றம் சாட்டினார். முன்னதாக பிரியங்காவின் தம்பி அருண் பன்வாரை உத்தரபிரதேச இளையோர் 200 மீட்டர் ஓட்டப்பந்தயத்தில் அணியில் சேர்க்குமாறு அணி அதிகாரிக்கு அழுத்தம் கொடுப்பதற்காக பவார் இத்தகைய பொய்யான குற்றச்சாட்டுகளை சுமத்தியதாக இரயில்வே ஊழியரின் குடும்பத்தினர் இரயில்வே மற்றும் விளையாட்டு அமைச்சகங்களில் புகார் அளித்தனர்.

## மேற்கோள்கள்

பகுப்பு:1988 பிறப்புகள்
பகுப்பு:இந்திய விளையாட்டு வீரர்கள்
பகுப்பு:இந்தியத் தடகள வீரர்கள்
பகுப்பு:வாழும் மக்கள்
வண்ண நூல்

**வண்ண நூல்** (பிரித்தானிய ஆங்கிலம்: colouring-in book, colouring book, or coloring page) என்பது வண்ணத்தீட்டுக்கோல், வண்ண கரிக்கோல், குறிப்பான் எழுதுகோல், வண்ணப்பூச்சு அல்லது பிற கலை ஊடகங்களைப் பயன்படுத்தி வண்ணத்தைச் சேர்க்க விரும்பும் வரிக் கலையைக் கொண்ட ஒரு வகை நூலாகும். பாரம்பரிய வண்ண நூல்கள் மற்றும் வண்ணப் பக்கங்கள் காகிதம் அல்லது அட்டையில் அச்சிடப்படுகின்றன. சில வண்ண நூல்கள் துளையிடப்பட்ட விளிம்புகளைக் கொண்டிருப்பதால் அவற்றின் பக்கங்களை புத்தகங்களிலிருந்து அகற்றி தனித் தாள்களாகப் பயன்படுத்தலாம். மற்றவை ஒரு மொழிபு வரியை உள்ளடக்கியிருக்கலாம்.தற்போது பல குழந்தைகளுக்கான வண்ண நூல்கள் பரவலாக அறியப்படும் வரைகலை கதாபாத்திரங்களைக் கொண்டுள்ளன. அவை பெரும்பாலும் இயக்கப் படங்களுக்கான விளம்பரப் பொருட்களாகப் பயன்படுத்தப்படுகின்றன. வண்ணப் புத்தகங்கள் புள்ளி தொடுத்தல், புதிர்வழி மற்றும் பிற புதிர்களை இணைத்தல் போன்ற பிற செயல்பாடுகளையும் உள்ளடக்கியிருக்கலாம். சிலர் ஒட்டுத் தாள் பயன்படுத்துவதையும் இணைத்துக்கொள்கிறார்கள்.

## வரலாறு
thumb|192x192px| ''தி லிட்டில் ஃபோல்க்ஸ்'' வண்ண நூல், 1879
"கலையின் ஜனநாயகமயமாக்கல்" எனும் செயல்முறையின் ஒரு பகுதியாக வண்ண  மற்றும் ஓவிய நூல்கள் அமெரிக்காவில் வெளிவந்தன, இது பிரித்தானியக் கலைஞர் ஜோசுவா ரெனால்ட்ஸ் மற்றும் சுவீடியக் கல்வியாளர் யொகான் ஹைன்ரிக் பெஸ்டலோசி மற்றும் அவரது மாணவர் பிரெட்ரிக் புரோபல் ஆகியோரின் தொடர் விரிவுரைகளால் ஈர்க்கப்பட்டது. பல கல்வியாளர்கள், எந்த விதமான பின்புலங்களில் இருந்து வந்தர்வர்களாக இருந்தாலும் கலைக் கல்வியினைப் பயிலுவதன் மூலம் கருத்தியல் புரிதலை மேம்படுத்துதல், அவர்களின் அறிவாற்றல் திறன்களை மேம்படுத்துதல் மற்றும் குழந்தைகளின் ஆன்மீக வளர்ச்சியினை எட்டுதல் ஆகியவற்றினை மேற்கொள்ள இயலும் என நம்பினர். 1880 களில், *கேட் கிரீன்அவேயுடன்* இணைந்து *தி லிட்டில் ஃபோல்க்ஸ்* ஓவிய நூலினைத் தயாரித்த போது, மெக்லௌலின் சகோதரர்கள் வண்ண நூலினை உருவாக்கியதாகக் கருதப்படுகிறது. 1920கள் வரை, *மில்டன் பிராட்லி நிறுவனத்தின்* ஒரு பகுதியாக இணையும் வரை மெக்லௌலின் பிரதர்ஸ் வண்ண நூல்களை  வெளியிட்டனர்.

## கல்வி பயன்பாடுகள்
thumb| குழந்தைகளுக்கான வண்ண நூல்
பல்வேறு காரணங்களுக்காக சிறு குழந்தைகளுக்கு வண்ணமயமான நூல்கள் பரவலாகப் பயன்படுத்தப்படுகின்றன. உதாரணமாக, குழந்தைகள் மற்ற கற்றல் முறைகளைப் பயன்படுத்துவதைக் காட்டிலும் புத்தகங்களை வண்ணமயமாக்குவதில் அதிக ஆர்வம் காட்டுகின்றனர்; வெறும் வார்த்தைகளை விட படங்கள் மறக்க முடியாததாக இருக்கலாம். சில ஆய்வுகளின்படி, வண்ணமயமாக்கல் ஓவியத்தில் படைப்பாற்றலை அதிகரிக்கச் செய்கிறது. 

## சான்றுகள்


## வெளி இணைப்புகள்

* 

பகுப்பு:ஓவியம்
பகுப்பு:கல்விசார் கருவிகள்
பகுப்பு:துறை வாரியாக நூல்கள்
பெர்டிகுலா

***பெர்டிகுலா*** (*Perdicula*) என்பது பாசியானிடே குடும்பத்தில் உள்ள காடைகளின் பேரினமாகும். இதில் நான்கு சிற்றினங்கள் உள்ளன. அவை கூட்டாகப் **புதர்க் காடைகள்** என்று அழைக்கப்படுகின்றன.

## வகைப்பாட்டியல்
*பெர்டிகுலா* என்ற பொதுவான பெயர் பெரிடிக்சு என்ற பேரின நவீன பெயராகும். இது நவீன இலத்தீன் மொழியில் சிறியது என்ற பொருளைத் தரும். மேலும் சிறிய காடை என்று பொருள். பெர்டிகுலா மற்றும் பெர்டிக்சு இரண்டு வகைகளுக்கும் நெருங்கிய தொடர்பில்லை. *பெர்டிக்சு* பாசியானினே என்ற துணைக் குடும்பத்தில் உள்ள பாசியானினி இனக்குழுவினைச் சேர்ந்தது. அதே சமயம் *பெர்டிகுலா* பாவோனினே என்ற துணைக் குடும்பத்தில் உள்ள கோடர்னிசினி இனக்குழுவினைச் சேர்ந்தது.

இந்த பேரினமானது பின்வரும் நான்கு சிற்றினங்களைக் கொண்டுள்ளது: 

## மேற்கோள்கள்

பகுப்பு:பறவைப் பேரினங்கள்
பகுப்பு:காடைகள்
பகுப்பு:தெற்காசியப் பறவைகள்
ஒ. எம். நம்பியார்

**ஒத்தயோது மாதவன் நம்பியார்**  (*Othayothu Madhavan Nambiar*) இந்தியாவைச் சேர்ந்த ஒரு தடகளப் பயிற்சியாளர் ஆவார். 1932 ஆம் ஆண்டு பிப்ரவரி மாதம் 16 ஆம் தேதியன்று இவர் பிறந்தார். 1985 ஆம் ஆண்டில்  துரோணாச்சார்யா விருதையும் 2021 ஆம் ஆண்டில் பத்மசிறீ விருதையும் பெற்றார்   அவர் நன்கு அறியப்பட்ட இந்திய தடகள வீராங்கனை பி.டி.உஷாவுக்கு பயிற்சியாளராக இருந்தார். 2021 ஆம் ஆண்டு ஆகத்து மாதம் 19 ஆம் தேதியன்று ஒ. எம். நம்பியார் காலமானார்.

## பி.டி.உஷா
விமானப்படையில் பணியாற்ரிய  நாட்களில் ஒரு விளையாட்டு வீரராக இந்தியாவின் பெயர் பதிந்த மேல் சட்டையை அணிய வேண்டும் என்று கனவு கண்டார்.  இறுதியில்  ஓ. எம்.  நம்பியார் இந்தியாவின் சிறந்த பயிற்சியாளர்களில் ஒருவராக மாறினார், இந்திய தடகளத்திற்கு பி.டி. உஷாவை வழங்கியதற்காக அங்கீகரிக்கப்பட்ட `துரோணாச்சார்யா விருது வழங்கப்பட்டது.  விளையாட்டு வீராங்கனையான பி,டி, உஷாவை  பயிற்சியாளர் ஓ. எம். நம்பியார் ஆசிய தடகளத்தின் அனைத்து காலத்திலும் சிறந்த வீராங்கனையாக மாற்றினார்."

லக்னோ மூத்தோர்  தேசிய விளையாட்டுப் போட்டியில்  200 மீட்டர் ஓட்டத்தில் உஷாவின் சாதனை முறியடிப்பு வெற்றியைப் பற்றி நம்பியார் இவ்வாறு கூறினார். என்னுடைய வழிகாட்டுதலின் கீழ் ஆசிய தடகள மற்றும் களப் போட்டியில் முந்தைய சாதனையை உஷா பதித்த பத்தாண்டுகளுக்குப் பிறகு அவரது முயற்சியால் வந்தது பாராட்டத்தக்கது."  என்றார்.

## புனித இசுடீபன்சு
2005 ஆம் ஆண்டு வரை, நம்பியார் தெலுங்கானாவின் ஐதராபாத்தில் உள்ள புனித இசுடீபன்சு பன்னாட்டு பள்ளியில் மூத்த பயிற்சியாளராகப் பணியாற்றி வந்தார்.  இவருக்கு சேகர் பட்டாச்சார்யா மற்றும் சபிக் அலி ஆகிய இரு பயிற்சியாளர்கள் அங்கு இருந்தனர்.  அவர்களில் குறைந்தபட்சம் ஒருவராவது சிறந்து விளங்குவார் என்று நம்பியார் நம்பினார்.

நம்பியார் செயல்திறனை மேம்படுத்தும் மருந்துகளைப் பயன்படுத்துவதில் மிகுந்த அக்கறை கொண்டிருந்தார் அவ்வாறு பயன்படுத்துவதை  மிகவும் எதிர்த்தார். சோதனை மற்றும் தரநிலைகள் மிகவும் மந்தமாக இருப்பதால், இந்தியாவில் தடகளப் போட்டிகள் முறைகேடுகளால் நிறைந்திருப்பதாக அவர் சுட்டிக்காட்டினார். பன்னாட்டு அளவில் இந்திய விளையாட்டு வீரர்கள் மிகவும் மோசமான ஆட்டத்தை வெளிப்படுத்தியதற்கு இதுவே காரணம் என்று அவர் வாதிட்டார். வெளிநாடுகளில் இத்தகைய சோதனைகள்  மிகவும் கடுமையாக இருந்தன.

## மேற்கோள்கள்

பகுப்பு:கோழிக்கோடு மாவட்ட மக்கள்
பகுப்பு:துரோணாச்சார்யா விருது பெற்றவர்கள்
பகுப்பு:பத்மசிறீ விருது பெற்ற விளையாட்டுத்துறையினர்
பகுப்பு:2021 இறப்புகள்
பகுப்பு:1932 பிறப்புகள்
இட்டெர்பியம் சல்பைடு

**இட்டெர்பியம் சல்பைடு** (*Ytterbium sulfide*) YbS என்ற என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.
 இட்டெர்பியமும் கந்தகமும் சேர்ந்து இச்சேர்மம் உருவாகிறது.

## தயாரிப்பு
மந்த வாயுச் சூழலில் தூயநிலை இட்டெர்பியமும் கந்தகமும் வினைபுரிவதால் இட்டெர்பியம் சல்பைடு உருவாகிறது:

::

1000-1100 ° செல்சியசு வெப்பநிலையில் வெற்றிடத்தில் இட்டெர்பியம்(III) சல்பைடுடன் இட்டெர்பியம் உலோகத்தை சேர்த்து வினைபுரியச் செய்து இட்டெர்பியம் சல்பைடு தயாரிப்பது ஒரு மாற்று வழிமுறையாகும்.

::

## இயற்பியல் பண்புகள்
கனசதுர சமச்சீரில் Fm3m என்ற இடக்குழுவுடன்  a = 0.5658 nm, Z = 4. என்ற செல் அளவுருக்களுடன் கருப்பு நிறத்தில் படிகமாகிறது.

இட்டெர்பியம் சல்பைடு குறைக்கடத்தி பண்புகளீன் நடத்தையை நிரூபிக்கிறது.

## மேற்கோள்கள்

பகுப்பு:இட்டெர்பியம்(II) சேர்மங்கள்
பகுப்பு:மோனோசல்பைடுகள்
பகுப்பு:பாறை உப்பு படிகக் கட்டமைப்பு
இட்டெர்பியம்(III) சல்பைடு

**இட்டெர்பியம்(III) சல்பைடு** (*Ytterbium(III) sulfide*) Yb2S3 என்ற என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இட்டெர்பியமும் கந்தகமும் சேர்ந்து இந்த இருமச்சேர்மம் உருவாகிறது.

## தயாரிப்பு
மந்த வாயுச் சூழலில் தூயநிலை இட்டெர்பியமும் கந்தகமும் 450 முதல் 800 பாகை செல்சியசு வெப்பநிலையில் வினைபுரிவதால் இட்டெர்பியம்(III) சல்பைடு உருவாகிறது

::

ஐதரசன் சல்பைடு வாயுவை சூடான இட்டெர்பியம்(III) ஆக்சைடு மீது செலுத்தி வினைபுரியச் செய்தாலும் இட்டெர்பியம்(III) சல்பைடு கிடைக்கிறது.

::

## இயற்பியல் பண்புகள்
சாய்சதுரச் சமச்சீரில் a = 0.678 நானோமீட்டர், b = 0.995 நானோமீட்டர், c = 0.361 நானோமீட்டர் என்ற செல் அளவுருக்களுடன் மஞ்சள் நிறத்தில் இட்டெர்பியம்(III) சல்பைடு படிகமாகிறது.

## பயன்கள்
இட்டெர்பியம்(III) சல்பைடு மட்பாண்டங்கள் உற்பத்தியிலும் ஒரு வினையூக்கியாகவும் பயன்படுத்தப்படுகிறது.

## மேற்கோள்கள்

பகுப்பு:இட்டெர்பியம்(III) சேர்மங்கள்
பகுப்பு:செசுகியு சல்பைடுகள்
சீ சீ கௌதாரி

**சீ சீ கௌதாரி** (*See-see partridge*)(***அம்மோபெர்டிக்சு கிரிசோகுலரிசு***) என்பது வரிசை கல்லிபார்மிசைசார்ந்த பெசண்ட் குடும்பமான பாசியானிடேயில் உள்ள ஒரு விளையாட்டுப் பறவையாகும் .

தென்கிழக்கு துருக்கியிலிருந்து சிரியா மற்றும் ஈராக் கிழக்கே ஈரான் மற்றும் பாக்கித்தான் வரை இந்த கௌதாரி பூர்வீக வரம்பைக் கொண்டுள்ளது. இதனுடன் நெருங்கிய தொடர்புடையது எகிப்து மற்றும் அரேபியாவில் உள்ள இதன் இணையான, மணல் கௌதாரி, *அம்மோபெர்டிக்சு கோயி*  ஆகும்.

இந்த கௌதாரி 22-25 செ.மீ. நீளமுடைய பறவை வறண்ட, திறந்த மற்றும் பெரும்பாலும் மலைப்பாங்கான பகுதியில் வசித்து இனப்பெருக்கம் செய்யும் தன்மையுடையது ஆகும். இது 8 முதல் 16 முட்டைகள் வரை இடும். சிறிய வரிசையான தரையில் புற்களில் கூடு கட்டுகிறது. சீ சீ கௌதாரி பலவிதமான விதைகள் மற்றும் சில பூச்சி உணவுகளை எடுத்துக்கொள்கிறது.

சீ சீ கௌதாரி ஒரு வட்டவடிவான பறவை ஆகும். மணல்-பழுப்பு நிறத்தில் அலை அலையான வெள்ளை மற்றும் பழுப்பு நிற கோடுகளுடன் காணப்படும். ஆண் சாம்பல் நிறத் தலை மற்றும் கண் வழியாகக் கருப்பு பட்டை மற்றும் ஒரு வெள்ளை நிறத்தில் கன்ன இணைப்புடன் காணப்படும். கழுத்து பக்கங்களிலும் வெள்ளை புள்ளிகள் உள்ளன. 

பொதுவாக இது இணையாகவோ அல்லது அதிகபட்சமாக இரண்டு முதல் நான்கு பறவைகளுடன் கூட்டமாகவோ காணப்படும். ஆனால் ஐம்பதுக்கும் மேற்பட்ட பறவைகளின் கூட்டங்களும் காணப்பட்டுள்ளன.

தொந்தரவு ஏற்பட்டால், சீ சீ கௌதாரி பறப்பதை விட ஓட விரும்புகிறது. ஆனால் தேவைப்பட்டால் இது சிறிது தூரம் பறக்கிறது. இதன் ஒலி விசில் *ஹ்விட்-ஹ்விட்-ஹ்விட்* .

## மேற்கோள்கள்

* மேட்ஜ் மற்றும் மெகோவன் எழுதிய *ஃபெசண்ட்ஸ், பார்ட்ரிட்ஜ்கள் மற்றும் க்ரூஸ்* ,

பகுப்பு:பாக்கித்தானியப் பறவைகள்
தங்கனீக்கா கொடுவா

**தங்கனீக்கா கொடுவா** (*Tanganyika lates*)(*லேட்சு அங்கசுடிப்ரான்சு*) என்பது தங்கனீக்கா ஏரியில் காணப்படும் அகணிய உயிரி ஆகும். இது லேட்டீடே குடும்பத்தினைச் சேர்ந்த மீன் சிற்றினமாகும். இது மற்ற மீன்களைப் பரவலான வேட்டையாடும் தன்மையுடையது. இந்த சிற்றினம்  பொதுவாக வளரக்கூடியது. பதிவு செய்யப்பட்ட மிகப்பெரிய எடையுடைய மீன்  உடையது. இந்த சிற்றினம் வணிக ரீதியாக முக்கியமானது. இது விளையாட்டு மீனாகவும் பிரபலமானது. இந்த மீன் மனித நடவடிக்கைகள் அச்சுறுத்தப்படுகிறது.

இதற்கு பொதுவான பெயர் இருந்தபோதிலும், தாங்கனீக்காவில் கொடுவா மட்டும் இல்லை. இந்த ஏரியில் உள்ள மற்ற மூன்று சிற்றினங்கள் பெரிய கண் கொடுவா (*லே. மரியா*), பிளவுவால் கொடுவா (*லே. மைக்ரோலெபிசு*) மற்றும் மெல்லிய கொடுவா (*லே. ஸ்டேப்பர்சி*) ஆகும்.

## மேற்கோள்கள்


பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
பகுப்பு:கொடுவா மீன்கள்
மென்பளப்பு கொடுவா

**மென்பளப்பு கொடுவா** (*Sleek lates*)(*லேட்சு இசுடாப்பர்சி*) என்பது தாங்கனீக்கா ஏரியில் காணப்படும் அகணிய மீன் ஆகும். இது லேட்டசு  பேரினத்தினைச் சார்ந்த சிற்றினம்மாகும். இது உள்நாட்டில் ம*ைகிபுகா* (தான்சானியா) அல்லது *முகேகி* (காங்கோ மக்களாட்சி குடியரசு) என்று அழைக்கப்படுகிறது. இந்த சிற்றினம்  நீளம் வரை வளரக்கூடியது. உள்ளூர் வணிகத்தில் மிகவும் முக்கியமானது.

## மேற்கோள்கள்

பகுப்பு:கொடுவா மீன்கள்
முட்கரண்டி வால் கொடுவா

**முட்கரண்டி வால் கொடுவா** (***லேட்சு மைக்ரோலெபிசு***) என்பது தாங்கனீக்கா ஏரியில் காணப்படும் அகணிய மீன் ஆகும். இது லேட்சு பேரின சிற்றினமாகும். இளம் உயிரிகள் கடலோர வாழ்விடங்களில் வாழ்கின்றன. முதிர்ச்சியடைந்த பின்னர் திறந்த நீரோட்ட மிதவை மண்டலங்களுக்கு நகர்கின்றன. இங்கு இது மற்ற மீன்களை வேட்டையாடுகிறது. இந்த இனம்  நீளமும்  எடை வரை வளரக்கூடியது. வணிகரீதியாக முக்கியத்துவம் வாய்ந்த இந்த மீன் விளையாட்டு மீனாகவும் பிரபலமாக உள்ளது.

## மேற்கோள்கள்

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
பகுப்பு:கொடுவா மீன்கள்
பெரிய கண் கொடுவா

**பெரிய கண் கொடுவா** (*Bigeye lates*)(*லேட்சு மரியா*) என்பது தங்கனீக்கா ஏரி மற்றும் காங்கோ மக்களாட்சிக் குடியரசில் உள்ள லுவாலாபா வடிகால் பகுதியில் காணப்படும் லேட்சு சிற்றினமாகும். இளம் உயிரிகள் கடலோர வாழ்விடங்களில் வாழ்கின்றன. முதிர்வடைந்த மீன்கள் ஆழமான நீரில் கடலடிச் சூழலில் வாழ்கின்றன. சுமார்  ஆழத்தில் முதன்மையான வேட்டையாடுபவர்களாக உள்ளன. இது நீர் மேற்பரப்பில் மீன்களை வேட்டையாடுவதற்காக மேற்பரப்பு நீருக்கு இடம்பெயர்கிறது. இந்த சிற்றினம்  நீளமுடையது. இந்த சிற்றினம் வணிக ரீதியாகவும் விளையாட்டு மீனாகவும் பிரபலமாக உள்ளது.

## மேற்கோள்கள்

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
பகுப்பு:கொடுவா மீன்கள்
ஆல்பர்ட் கொடுவா

**ஆல்பர்ட் கொடுவா** (*Albert lates*)(*லேட்சு மேக்ரோப்தால்மசு*) என்பது ஆப்பிரிக்காவில் உள்ள ஆல்பர்ட் ஏரியில் மட்டுமே காணப்படும் அகணிய உயிரி ஆகும். இது லட்டைடீ குடும்பத்தினைச் சார்ந்த சிற்றினமாகும். இந்த சிற்றினம் 20 மீ (66 அடி) முதல் 40 மீ (131 அடி) ஆழமுள்ள நீரில் காணப்படுகிறது. இது 29 செ.மீ. (11 அங்குலம்) நீளம் வரை வளரக்கூடியது. இது வணிக ரீதியாகவும் விளையாட்டு மீனாகவும் பிரபலமாக உள்ளது.

## மேற்கோள்கள்

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
பகுப்பு:கொடுவா மீன்கள்
திருவாங்கூர் சுண்டங்கோழி

**திருவாங்கூர் சுண்டங்கோழி** (travancore red spurfowl, *Galloperdix spadicea stewarti*), என்பது இந்தியாவில் காணப்படும்  அகணிய உயிரி இனமான, சுண்டங்கோழி பறவையின் மூன்று கிளையினங்களில் ஒன்றாகும்.  இதன் குடும்பப்பெயர் பாசின்டேசு (Phasianidae) என்று அறியப்படுகிறது. இவை கேரளத்தில் காணப்படுகின்றன.

## விளக்கம்
இப்பறவை சுண்டங்கோழியைவிட ஆழ்ந்த கருஞ் சிவப்பான செம்பழுப்பு நிற உடல் கொண்டது. சீரான சாம்பல் பழுப்பு நெளிகோடுகள் இதன் உடலில் இல்லை. இந்த சிறு வேறுபாடே இப்பறவை தனி உள்ளினமாக பிரிக்க காரணம் ஆகும். இதன் பழக்க வழக்கங்களும் இனப்பெருக்க முறையும் சுண்டங்கோழியைப் போலவே காணப்படுகின்றன.

## மேற்கோள்கள்

## வெளி இணைப்புகள்

பகுப்பு:இந்தியப் பறவைகள்
பகுப்பு:தென்னிந்தியப் பறவைகள்
பகுப்பு:சுண்டங்கோழிகள்
மைசூர் சரளைக்காட்டுக் காடை

**மைசூர் சரளைக்காட்டுக் காடை** (*Perdicula argoondah salimalii*) என்பது இந்திய தீபகற்பத்தின் சில பகுதிகளில் காணப்படும் காடை ஆகும். இது மலைக்காடையின் அங்கீகரிக்கப்பட்ட மூன்று கிளையினங்களில் ஒன்றாகும்.

## விளக்கம்
இவை அளவில் மலைக்காடையை உருவில் மிகவும் ஒத்ததாக இருக்கும். இவற்றின் உடலின் மேற்பகுதி, இறக்கைகள், வால் ஆகியன செங்கல் சிவப்பாக இருக்கும். அடிவயுறும், வாலின் கீழிறகுகளும், பக்கங்களும் லேசான செங்கல் சிவப்பு நிறத்தில் இருக்கும்.  மற்றபடி மலைக்காடைகளைப் போலவே கருங்கோடுகளும் கறைகளும் பெற்றிருக்கும். பெண் பறவையின் உடலின் மேற்பகுதி செங்கல் சிவப்பாக கரும் பட்டைகளின்றியும், உடலின் கீழ்ப் பகுதி வெளிர் மஞ்சளாக இளம் செம்பழுப்புத் தோய்ந்து காணப்படும்.  

## பரவலும் வாழ்விடமும்
இந்தக் காடைகள் தென்னிந்தியாவின் கருநாடகத்தின் சில பகுதிகளில் குறிப்பாக சித்திரதுர்க்கா மாவட்டத்தில் சிவப்பு பரற் கற்கள் நிறைந்த பகுதியில் இவை காணப்படுகின்றன. இதன் உடல் நிறம் அந்த நிலப்பகுதிக்கு பொருந்த அமைந்துள்ளது குறிப்பிடத் தக்கது.

இவற்றின் பழக்கவழக்கமும், இனப்பெருக்கமும் மலைக்காடையை ஒத்ததாக இருக்கும்.  

## மேற்கோள்கள்

## வெளி இணைப்புகள்

பகுப்பு:இந்தியப் பறவைகள்
பகுப்பு:தென்னிந்தியப் பறவைகள்
பகுப்பு:காடைகள்
நவ்பிரீத் சிங்

**நவ்பிரீத் சிங்** (*Navpreet Singh*) இந்தியாவைச் சேர்ந்த ஒரு தடகள வீரராவார். குண்டு எறிதல் விளையாட்டில் இவர் இந்தியாவை பிரதிநிதித்துவப்படுத்தினார். நவ்பிரீத் சிங் சீமா என்ற பெயராலும் அறியப்பட்டார். 1979 ஆம் ஆண்டு சூன் மாதம் 15 ஆம் தேதியன்று இவர் பிறந்தார். 2004 ஆம் ஆண்டு  சென்னையில் நடந்த ஒரு போட்டியில் இவர் எறிந்த 19.93 மீட்டர் தொலைவு என்பது இவரது தனிப்பட்ட சிறந்த எறிதல் ஆகும்.

## போட்டி பதிவுகள்

## மேற்கோள்கள்
*

பகுப்பு:இந்தியத் தடகள வீரர்கள்
பகுப்பு:1979 பிறப்புகள்
பகுப்பு:வாழும் மக்கள்
கரிக்கோல் பெட்டி

வலது|thumb|267x267px| ஒரு கரிக்கோல் பெட்டி
**கரிக்கோல் பெட்டி** (Pencil case) என்பது கரிக்கோல்களைச் சேமிக்கப் பயன்படும் ஒரு  ஆகும். ஒரு கரிக்கோல் பெட்டியில் கரிக்கோல் துருவி, எழுதுகோல் பசைக் குச்சிகள், அழிப்பான்கள், கத்தரிக்கோல் மற்றும் அளவுகோல் போன்ற பலவிதமான மற்ற எழுதுபொருட்களும் இருக்கலாம்.

கரிக்கோல் பெட்டிகள் மரம் அல்லது உலோகம் போன்ற பல்வேறு பொருட்களிலிருந்து தயாரிக்கப்படலாம். சில கரிக்கோல் பெட்டிகள் கடினமான மற்றும் உறுதியான ஓட்டிற்குள்  உள்ளே அடைத்து வைத்திருக்கப்படுகின்றன, மற்றவை நெகிழி, தோல் அல்லது பருத்தி போன்ற மென்மையான பொருளைப் பயன்படுத்துகின்றன. மென்மையானவைகள் பொதுவாக ஒரு பல்லிணைவுப் பட்டிகை மூலம் இணைக்கப்படுகின்றன.

ஆரம்பகால கரிக்கோல் பெட்டிகள் வட்டமான அல்லது உருளை வடிவத்தில் இருந்தன. ஆரம்பகாலங்களில் அலங்காரக் கல் அல்லது பிளாட்டினம் (1874 இலிருந்து) ஆகியவற்றின் மூலம் அலங்கரிக்கப்பட்டன. 

## மேலும் பார்க்கவும்

* கரிக்கோல்
* பள்ளி
* கரிக்கோல் துருவி
* குறிப்பான் எழுதுகோல்
* எழுதுகோல்
* அழிப்பான்

## குறிப்புகள்

பகுப்பு:எழுதுபொருட்கள்
பகுப்பு:கொள்கலன்கள்
கைவல்யம்

**கைவல்யம்** (சமசுகிருதம்: कैवल्य) கிமு நான்காம் நூற்றாண்டில் வாழ்ந்த பதஞ்சலி முனிவர் எழுதிய யோகக் சூத்திரங்கள் நான்கு பாதங்கள் கொண்டது. அவற்றில் சமாதி, சாதனை, விபூதிக்கு அடுத்து நான்காவதாக உள்ள கைவல்யம் பாதத்தில் 196 சுலோகங்கள் கொண்டது. இது அட்டாங்க யோகத்தின்  இறுதி இலக்கு ஆகும். கைவல்யம் என்பது மனிதனின் "பற்றற்ற தன்மை" அல்லது "தனிமை" என்று பொருள்படும். இது ஆத்மாவை மாயையிலிருந்து  தனிமைப்படுத்தி, பிறவிச்சுழற்சியிலிர்ந்து விடுதலை அல்லது மோட்சம் அடைவதே *கைவல்ய-முக்தி* என முக்திகா மற்றும் கைவல்ய உபநிடதம் போன்ற உபநிடதங்களில் விவரிக்கப்பட்டுள்ளது. ஒரு மனிதன் வாழும்போது சீவ முக்தி அடைவதும் மற்றும் மரணத்திற்குப் பிறகு விதேக முக்தி அடைவதே கைவல்யத்தின் நோக்கமாகும்.

## [[பதஞ்சலி யோகசூத்திரம்]]
பதஞ்சலி யோக சூத்திரத்தின் நான்காவது அத்தியாயத்தில் 34 யோக சூத்திரங்கள், நமது முடிவில்லாத பிறவிச்சுழற்சிகளால் விட்டுச் செல்லும் பதிவுகளை அழிக்க வேண்டியதன் அவசியத்தின் பின்னணியில் உள்ள காரணங்களைக் எடுத்துரைக்கிறது. கைவல்யத்தை அடைந்த யோகி, சமாதி பாதத்தில் விவரிக்கப்பட்டுள்ள முழுமையான உண்மையான உணர்வு அல்லது பிரக்ஞையை அடைந்து, அனைத்து தளைகளிலிருந்தும் விடுபட்டு விடுதலை பெற்றவனாக மாறுகிறார்.  
## உபநிடதங்கள்
கேவலம் அல்லது கைவல்யம் அல்லது கைவல்ய-முக்தி போன்ற சொற்கள் , கைவல்யா அல்லது கைவல்ய-முக்தி என்ற சொற்கள்  சுவேதாசுவதர உபநிடதம் (I மற்றும் VI) கைவல்ய உபநிடதம் (25), அமிர்தபிந்து உபநிடதம் (29) மற்றும் முக்திகா (1.18, 26, 31) உபநிடதங்களில் கூறப்பட்டுள்ளது.

முக்திகா உபநிடதம் (சுலோகம் 1.18-29) அனுமனுக்கு ராமரால் விளக்கப்பட்டது. இது மோட்சத்தின் மிக உயர்ந்த வடிவம் மற்றும் அனைத்து உபநிடதங்களின் சாராம்சமாகும். இது நான்கு வகையான முக்திகளான சாலோக்யம், சாமீப்யம், சாருப்யம் மற்றும் சாயுஜ்யம் ஆகியவைகளை விட உயர்ந்தது.[1] அதே உபநிடதத்தின் 2வது பிரிவில், கைவல்ய-முக்தி என்பது பிராரப்தம் கர்மாவிலிருந்து சீவ முக்தி மற்றும் விதேக முக்தி ஆகியவற்றிலிருந்து இறுதி விடுதலை ஆகும்.

யோகதத்துவ உபநிடதம் (16-18)  "கைவல்யா என்பது சுயத்தின் இயல்பு (ஆன்மா), உன்னத நிலை (பிரம்மம்) என்று கூறுகிறது. அது உறுப்புகள் இல்லாதது மற்றும் அழியாதது. இது நிஜ-இருப்பு, அறிவு மற்றும் பேரின்பம் ஆகியவற்றின் நேரடி உள்ளுணர்வு ஆகும். இது பிறப்பு, இருப்பு, அறிவு மற்றும் அறிதல், அங்கீகாரம் என்று அழைக்கப்படுகிறது.

## சமண மதத்தில்
கேவல ஞானம் என்றும் அழைக்கப்படும் கைவல்யம் என்பது சமண சமயத்தில் சர்வ அறிவாற்றலைக் குறிக்கிறது மற்றும் முழுமையான புரிதல் அல்லது உச்ச ஞானம் என்பர்.

கேவல ஞானம் அனைத்து ஆத்மாக்களின் உள்ளார்ந்த குணம் என்று நம்பப்படுகிறது. இந்த குணம் ஆன்மாவைச் சுற்றியுள்ள கர்ம துகள்களால் மறைக்கப்படுகிறது. ஒவ்வொரு ஆன்மாவும் இந்த கர்மத் துகள்களைக் களைவதன் மூலம் சர்வ அறிவைப் பெறுவதற்கான சாத்தியம் உள்ளது. சமண நூல்கள் *கேவல ஞானம்* எனப்படும் கைவல்யத்தின் பன்னிரண்டு நிலைகளைப் பற்றி பேசுகின்றன. கேவல ஞானத்தை அடைந்த ஒரு ஆன்மா ஒரு *கெவலின்* (केवलिन्) என்று அழைக்கப்படுகிறது. சமணர்களின் கூற்றுப்படி, கெவலின்கள் மட்டுமே அனைத்து அம்சங்களிலும் வெளிப்பாடுகளிலும் உள்ள பொருட்களைப் புரிந்து கொள்ள முடியும்; மற்றவர்கள் பகுதியளவு அறிவை மட்டுமே பெற முடியும்.

## மேற்கோள்கள்

பகுப்பு:இந்திய மெய்யியல்
பகுப்பு:யோகக் கலை
சமான் அக்தர்

**சமான் அக்தர்** (*Zaman Akhter*) ஓர் இங்கிலாந்து நாட்டைச் சேர்ந்த துடுப்பாட்டக்காரர் ஆவார். 1999 ஆம் ஆண்டு மார்ச் மாதம் 12 ஆம் தேதி இங்கிலாந்தில் பிறந்தார். கிளௌசெசுடர்சைர் கவுண்டி கிரிக்கெட் கிளப்பிற்காக விளையாடுகிறார். இவர் வலது கை துடுப்பாட்டக்காரர் மற்றும் வலது கை நடுத்தர வேகப்பந்து வீச்சாளர் ஆவார். 2023 ஆம் ஆண்டு  மே மாதம் 18 ஆம் தேதியன்று டர்காமுக்கு எதிராக கிளௌசெசுடர்சைர் அணிக்காக தனது முதல்-தர துடுப்பாட்டக்காரர் ஆக அறிமுகமானார்.

## தொழில்
2019 ஆம் ஆண்டு மார்ச் மாதத்தில் மிடில்செக்சுக்கு எதிராக ஆக்சுபோர்டு பல்கலைக்கழகத்திற்காக முதல்தர துடுப்பாட்ட வீரராக அறிமுகமானார். பின்னர் அவர் கேம்பிரிட்சு, மற்றும் கெர்ட்போர்ட்சயர் அணிகளுக்காக சிறு கவுண்டி துடுப்பாட்டத்தில் விளையாடினார்.  2022 சீசனின் இறுதியில் எசெக்சு இரண்டாவது-லெவன் அணிக்காக விளையாடினார்.

### குளோசெசுடர்சைர்
2023 ஆம் ஆண்டு மார்ச் மாதத்தில் கிளௌசெசுடர்சைர் அணிக்காக ஒப்பந்தம் செய்வதற்கு முன்பு அக்தர் தெற்காசிய துடுப்பாட்ட அகாடமியில் விளையாடினார். கிளௌசெசுடர்சைர் பயிற்சியாளர் டேல் பென்கன்சுடைன் அவரை "*இயற்கையான செயல்*" என்று விவரித்தார். 2023 ஆம் ஆண்டு மே மாதம் 18 ஆம் தேதியன்று டர்காமுக்கு எதிராக கிளௌசெசுடர்சையருக்காக தனது முதல்-தர அறிமுகத்தை தொடங்கினார். 2023 ஆம் ஆண்டு சூன் மாதம் 13 ஆம் தேதி அன்று நடந்த தனது மூன்றாவது முதல்தரப் போட்டியில், லீசெசுடர்சைருக்கு எதிராக 17 ஓவர்களில் 4-33 என்ற கணக்கில் எடுத்து அசத்தினார்.

## மேற்கோள்கள்

பகுப்பு:வாழும் மக்கள்
பகுப்பு:1999 பிறப்புகள்
பகுப்பு:இங்கிலாந்துத் துடுப்பாட்டக்காரர்கள்
அஞ்சலி சர்வாணி

**கேசவராசுகரி அஞ்சலி சர்வானி**  (*Kesavarajugari Anjali Sarvani*) ஓர் இந்தியத் துடுப்பாட்டக்காரர் ஆவார். 1997 ஆம் ஆண்டு சூலை மாதம் 28 ஆம் தேதி இந்திய நாட்டில் பிறந்தார். உள்ளூர் போட்டிகளில் இரயில்வே அணிக்காக விளையாடுகிறார். 2022 ஆம் ஆண்டு  டிசம்பர் மாதம் 9 ஆம் தேதியன்று ஆத்திரேலியப் பெண்கள் துடுப்பாட்ட அணிக்கு எதிராக இந்தியாவுக்காக தனது முதல் டி20 போட்டியில் அறிமுகமானார்.

## தொழில்
2012 ஆம் ஆண்டில்,19 வயதுக்குட்பட்ட  இந்தியப் பெண்கள் துடுப்பாட்ட அணிக்குத் தேர்ந்தெடுக்கப்பட்டார்.  இரயில்வேயில் சேர்வதற்கு முன்பு 2012-13 மற்றும் 2019-20 ஆம் ஆண்டுகளில் ஆந்திரா அணிக்காக விளையாடினார்.  2017–18 ஆம் ஆண்டில் முதுநிலை மகளிர் துடுப்பாட்டப் பகுதிகளுக்கிடையேயான மூன்று நாள் ஆட்டத்தில் வடக்கு மண்டலத்திற்கு எதிராக தெற்கு மண்டலத்திற்காக விளையாடியபோது சிறந்த பந்து வீச்சாளராக அங்கீகரிக்கப்பட்டார்.  இந்திய பெண்கள் துடுப்பாட்ட அணியிலும் அங்கம் வகித்துள்ளார். 2020 ஆம் ஆண்டில் பாட்னாவில் நடந்த பெண்கள் டி20 நாற்கரத் தொடரில் இந்தியா பி அணிக்காக விளையாடினார்.

## மேற்கோள்கள்

## வெளி இணைப்புகள்
* 

பகுப்பு:இந்தியப் பெண்கள் இருபது20 வீராங்கனைகள்
பகுப்பு:வாழும் மக்கள்
பகுப்பு:1997 பிறப்புகள்
கோலா குபு பாரு தொடருந்து நிலையம்

**கோலா குபு பாரு தொடருந்து நிலையம்** (ஆங்கிலம்: *Kuala Kubu Bharu Railway Station* மலாய்: *Stesen Keretapi Kuala Kubu Bharu*); சீனம்: 新古毛火车站) என்பது மலேசியா, பேராக், உலு சிலாங்கூர் மாவட்டம், கோலா குபு பாரு நகரில் அமைந்துள்ள ஒரு தொடருந்து நிலையம் ஆகும்.

கோலா குபு பாரு நகரத்திற்கும், அம்பாங் பெச்சா புறநகர்ப் பகுதிக்கும் மற்றும் கோலா குபு பாரு நகரத்திற்கு அருகிலுள்ள கிராமப் பகுதிகளுக்கும் இந்த நிலையம் சேவை செய்கிறது. 2008 சனவரி 5-ஆம் தேதி, கோலா குபு பாரு நகருக்கான புதிய தொடருந்து நிலையம் திறக்கப்பட்டது.

## பொது

இந்த நிலையம் மலாயா தொடருந்து நிறுவனத்தின் (*Keretapi Tanah Melayu Berhad*) கீழ் கேடிஎம் இடிஎஸ்; மற்றும் கேடிஎம் கொமுட்டர் தொடருந்து சேவைகளை வழங்குகிறது. அத்துடன் கோலா குபு பாரு நகரத்திற்கான முக்கிய தொடருந்து முனையமாகவும் செயல்படுகிறது.

கோலா குபு பாரு நிலையத்தின் ஒரு முனையில் சரக்கு முற்றம் உள்ளது. இது ரவாங்-ஈப்போ மின்மயமாக்கப்பட்ட இரட்டை வழித்தடத் திட்டத்திற்கு (*Rawang-Ipoh Electrified Double Tracking Project*) முன்னதாக உருவாக்கப்பட்டது.

## அமைவிடம்

பேராக், முவாலிம் மாவட்டத்தில் கோலா குபு பாரு நகரின் மையப் பகுதியில் இருந்து 2.5 கி.மீ. அப்பால் இந்த நிலையம் அமைந்துள்ளது. இந்த நிலையத்தை தீபகற்ப மலேசியாவின் வடக்கு-தெற்கு விரைவுசாலை வழியாகவும், மலேசியக் கூட்டரசு சாலை 1-இன் வழியாகவும் அணுகலாம்.

கோலா குபு பாரு - கிள்ளான் துறைமுக தொடருந்து நிலையத்திற்கான நேரடி சேவைகள் 2016-இல் அறிமுகப்படுத்தப்பட்டன.

### சிலாங்கூர் தொடருந்து சேவை

1901-ஆம் ஆண்டில், பேராக் இரயில்வே எனும் பேராக் தொடருந்து சேவைக்கான (*Perak Railway*) தொடருந்து சேவை; சிலாங்கூர் தொடருந்து சேவையுடன் (*Selangor Railways*) ஒன்றிணைக்கப்பட்டு பின்னர் மலாயா கூட்டமைப்பு மாநிலங்களின் தொடருந்து சேவை (*Federated Malay States Railways*) என அறியப்பட்டது.

சிலாங்கூர் இரயில்வே எனும் சிலாங்கூர் தொடருந்து சேவைக்கான தொடருந்து பாதைகள் முதன்முதலில் ரவாங் நகரில் அமைக்கப்பட்டன. அதன் தொடர்ச்சியாக கோலா குபு பாரு நகரிலும் அமைக்கப்பட்டன.

### ரவாங் - ஈப்போ இரட்டை வழித்தடம்

ரவாங் - ஈப்போ இரட்டை தொடருந்துப் பாதையில் சிலிம் ரிவர் நிலையம் உள்ளது. ரவாங் - ஈப்போ இரட்டை தொடருந்துப் பாதையின் நீளம் . இந்தப் பாதை முக்கியமான மேற்கு கடற்கரை தொடருந்து வழித்தடத்தில் அமைந்துள்ளது.  மற்றும்  நகரங்களுக்கு இடையே அதிகபட்ச  வேகத்தில் தொடருந்துகளை இயக்குகிறது.

இந்தத் திட்டம் 2008-ஆம் ஆண்டின் முற்பகுதியில் நிறைவடைந்தது.  -  இரட்டை தொடருந்துப் பாதையில் மின்சார தொடருந்து சேவைகள் 2010-இல் தொடங்கப்பட்டன.

### கிம்மாஸ் - பாடாங் பெசார் சேவை

கேடிஎம் இடிஎஸ் மற்றும் கேடிஎம் கொமுட்டர் இரண்டு சேவைகளும்  -  மற்றும்  -  நிலையங்களுக்கு இடையே சேவையாற்றுகின்றன.

 -  சேவை 11 சூலை 2015 அன்று தொடங்கியது.

 -  சேவை 10சூலை 2015 அன்று தொடங்கியது.

## பழைய கோலா குபு பாரு நிலையம்


File:Kuala Kubu Road 2.jpg
File:Kuala Kubu Road 8.jpg
File:Kuala Kubu Road 9.jpg
File:Kuala Kubu Road 4.jpg
File:Kuala Kubu Road 1.jpg


## மேற்கோள்கள்

* 

## மேலும் காண்க
* கோலா குபு பாரு
* ராசா
* சிலாங்கூர் ஆறு
* கெர்லிங்
* உலு சிலாங்கூர் மாவட்டம்

## வெளி இணைப்புகள்

* Kuala Kubu Bharu KTM Railway Station

பகுப்பு:ரவாங்-சிரம்பான் வழித்தடம்
பகுப்பு:கேடிஎம் இடிஎஸ் தொடருந்து நிலையங்கள்
பகுப்பு:மலேசியத் தொடருந்து நிலையங்கள்
பகுப்பு:கிள்ளான் துறைமுக வழித்தடம்
பகுப்பு:சிலாங்கூர் தொடருந்து நிலையங்கள்
உருடால்ப் கொடுவா

***லேட்சு லாங்கிசுபினிசு*** என்பது **உருடால்ப் கொடுவா** அல்லது **துர்கானா கொடுவா** என்றும் அழைக்கப்படுகிறது. இது கென்யா மற்றும் எத்தியோப்பியாவில் உள்ள துர்கானா ஏரியில் (முன்னர் ருடால்ப் ஏரி என்று அழைக்கப்பட்டது) காணப்படும் உள்ளூர் அகணிய மீன் ஆகும். இது  நீளம் வரை வளரக்கூடியது. *லேட்சு லாங்கிசுபினிசு* வணிக மீன்வளத்தில் முக்கியமானது. இது விளையாட்டு மீன் என்றும் அழைக்கப்படுகிறது. மீன் காட்சி  வர்த்தகத்தில் இதன் பயன்பாடு இருப்பதாகத் தெரியவில்லை.

இதன் நிலையைப் பற்றி அதிகம் அறியப்படவில்லை. இதன் விளைவாகப் பன்னாட்டு இயற்கைப் பாதுகாப்புச் சங்கம் இதைத் தரவுகள் போதாது என வகைப்படுத்துகிறது. ஆனால் கென்யாவின் மீன்வளத் துறையின் படி இதன் எண்ணிக்கை அதிகரித்து வருகிறது.

## நடத்தை

### உணவு
உருடால்ப் கொடுவா ஏரியின் ஆழமான நீரில் வாழ்கிறது. ஏரிகளின் அடிப்பகுதியில் காணப்படும் இறால்களை உண்கிறது. நீர் நெடுவரிசையில் காணப்படும் மாப்பு மீன்கள் மற்றும் கூட்ட மீன்களை உண்கிறது.

### இனப்பெருக்கம்
*லே. லாங்கிசுபினிசு* இனப்பெருக்கம் பற்றி அதிகம் அறியப்படவில்லை. இது ஏரியின் நடுவில் உள்ள திறந்த நீரில் சினை விடுகிறது. மேலும் பெற்றோரின் கவனிப்பு சாத்தியமில்லை. முட்டை மற்றும் இளம் உயிரிகள் மிதவை உயிரிகளாக நம்பப்படுகிறது.

## மேற்கோள்கள்


பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - தகவல் இல்லா இனங்கள்
பகுப்பு:கொடுவா மீன்கள்
பகுப்பு:அகணிய உயிரிகள்
செட்டிபுண்ணியம்

**செட்டிபுண்ணியம்** () என்பது தமிழ்நாடு மாநிலத்தின் காஞ்சிபுரம் மாவட்டத்திலுள்ள ஒரு புறநகர்ப் பகுதியாகும்.

கடல் மட்டத்திலிருந்து சுமார் 86 மீட்டர் உயரத்தில் அமைந்துள்ள செட்டிபுண்ணியம் பகுதியின் புவியியல் ஆள்கூறுகள்,  ஆகும். சிங்கபெருமாள்கோவில், மறைமலைநகர், செங்கல்பட்டு, கூடுவாஞ்சேரி, வண்டலூர், பெருங்களத்தூர் மற்றும் தாம்பரம் ஆகியவை செட்டிபுண்ணியம் பகுதிக்கு அருகிலுள்ள சில முக்கிய புறநகர்ப் பகுதிகளாகும்.

யோக ஹயக்ரீவர் கோயில் என்றழைக்கப்படும் தேவநாதபெருமாள் கோயில், செட்டிபுண்ணியம் பகுதியில் அமைந்துள்ளது. இக்கோயில், தமிழ்நாடு அரசின் இந்து சமய அறநிலையத் துறை கட்டுப்பாட்டில் இயங்குகிறது.

## மேற்கோள்கள்

## வெளி இணைப்புகள்
*
GeoHack - செட்டிபுண்ணியம்

பகுப்பு:காஞ்சிபுரம் மாவட்டத்தில் உள்ள கிராமங்கள்
மெல்லிவோரா

***மெல்லிவோரா*** (*Mellivora*) என்பது தேன் கரடி அல்லது *ரேட்டல்* *(மெல்லிவோரா கேபென்சிசு)* சிற்றினத்தினை உறுப்பினராகக் கொண்ட முசுடெலிட் பேரினமாகும். இது **மெல்லிவோரினே** என்ற துணைக் குடும்பத்தின் ஒரே வாழும் பிரதிநிதியாகவும் உள்ளது. கூடுதலாக, அழிந்துபோன இரண்டு சிற்றினங்கள் அறியப்படுகின்றன. தேன் கரடி ஆப்பிரிக்கா மற்றும் தெற்காசியாவின் பெரும்பகுதியைப் பூர்வீகமாகக் கொண்டது. அதே சமயம் புதை படிவ உறவினர்கள் அந்தப் பகுதிகளிலும் தெற்கு ஐரோப்பாவிலும் காணப்பட்டன.

## வகைப்பாட்டியல்
*மெல்லிவோரா* பேரினமானது இந்தியாவின் மிகவும் பழமையான †*புரோமெல்லிவோரா பஞ்சாபியென்சிசிலிருந்து* உருவாகியிருக்கலாம் (இதுவே முன்னர் *மெ. பஞ்சாபியென்சிசு* என வகைப்படுத்தப்பட்டது). இரண்டு பேரினங்களும் இயோமெலிவோரினி இனக்குழுக்களில் ஒன்றாக அழிந்துபோன பெரும் முசுடெலிட்கள் †*இயோமெலிவோரா* மற்றும் †*எக்கோரசுடன்* தொகுக்கப்பட்டுள்ளன.
thumb| ''மெ. பென்பீல்டி''யின் கீழ்த்தாடை
வாழ்ந்துகொண்டிருக்கும் தேன் கரடியின் மூதாதையராக *மெல்லிவோரா பென்பீல்டி* கருதப்படுகிறது.

## மேற்கோள்கள்

பகுப்பு:பாலூட்டிப் பேரினங்கள்
மின்கல அடுக்கு வகைகளின் பட்டியல்

வலது|thumb|235x235px|ஒரு டுராசெல் ஏஏ அளவு கார மின்கலம். பல வகையான மின்கல அடுக்குகளில்  ஒன்றாகும்.
இந்த பட்டியல் ஒன்று அல்லது அதற்கு மேற்பட்ட மின் வேதியியல் கலங்களால் ஆன குறிப்பிடத்தக்க மின்கல அடுக்கு வகைகளின் சுருக்கமாகும். மூன்று பட்டியல்கள் அட்டவணையில் கொடுக்கப்பட்டுள்ளன.  முதல்வகை (மீளேற்றம் இயலா), இரண்டாம் வகை (மீளேற்றம்  இயன்ற) மின்கல அடுக்குகளின் பட்டியல்களாகும்.  மூன்றாவது பட்டியல் மின்கல அடுக்குப் பயன்பாடுகளின் பட்டியல் ஆகும்.

## மின்கல வகைகள்

## மேலும் காண்க
*வணிக மின்கல அடுக்கு வகைகளின் ஒப்பீடு
*எரிபொருள் மின்கலம்

## மேற்கோள்கள்


பகுப்பு:மின்கலங்கள்
பகுப்பு:மின்பொறியியல்
பிரவீன் சித்திரவேல்

**பிரவீன் சித்திரவேல்** (*Praveen Chithravel*) இந்தியாவைச் சேர்ந்த ஒரு தடகள வீரராவார். மும்முறை தாண்டுதல் போட்டியில் பங்கேற்று விளையாடி வருகிறார். 2022 ஆம் ஆண்டில் நடைபெற்ற  பொதுநலவாய விளையாட்டுப் போட்டிகளில் 16.89 மீ தொலைவை தாண்டி நான்காவது இடத்தைப் பிடித்தார். இப்போட்டி நிகழ்விற்குச் சென்றதில் இவருடைய  தனிப்பட்ட சிறந்த தாண்டல் 17.18 மீ (56.4 அடி) இருக்கிறது. இவர் 2023 ஆம் ஆண்டு சீனாவில் நடைபெற்ற ஆசிய விளையாட்டுப் போட்டிகளில் 16.68 மீ நீளத்தைத் தாண்டி வெண்கலப் பதக்கம் வென்றுள்ளார்.

## மேற்கோள்கள்

## புற இணைப்புகள்
* 

பகுப்பு:இந்தியத் தடகள வீரர்கள்
பகுப்பு:2001 பிறப்புகள்
பகுப்பு:வாழும் மக்கள்
பகுப்பு:தமிழக விளையாட்டு வீரர்கள்
இட்டெர்பியம்(II) புளோரைடு

**இட்டெர்பியம்(II) புளோரைடு** (*Ytterbium(II) fluoride*)  YbF2   என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.

## தயாரிப்பு
இட்டர்பியம்(III) புளோரைடு சேர்மத்துடன் இட்டெர்பியம் அல்லது ஐதரசனைச் சேர்த்து வினைபுரியச் செய்தால் இட்டெர்பியம்(II) புளோரைடு உருவாகிறது.

::
::

## பண்புகள்
இட்டெர்பியம்(II) புளோரைடு சாம்பல் நிறத் திண்மப் பொருளாகும். புளோரைட்டு வகை கட்டமைப்பு என அழைக்கப்படும் கால்சியம் புளோரைட்டு கட்டமைப்பிற்கு  ஒப்பான அலகு செல் 559.46 பைக்கோமீட்டர் என்ற அச்சு அளவுருவுடன் இது படிகமாகிறது. இட்டெர்பியம்(II) புளோரைடு சேர்மத்தின் படிக கட்டமைப்பில், Yb2+ நேர்மின் அயனி ஒரு கனசதுர வடிவில் எட்டு F− எதிர்மின் அயனிகளால் சூழப்பட்டுள்ளது. இவை  நான்கு Yb2+ அயனிகளால்  நான்முகி வடிவில் சூழப்பட்டுள்ளன.

## மேற்கோள்கள்

பகுப்பு:இட்டெர்பியம்(II) சேர்மங்கள்
பகுப்பு:புளோரைடுகள்
பகுப்பு:புளோரைட்டு படிகக் கட்டமைப்பு
இட்டெர்பியம் ஐதரைடு

**இட்டெர்பியம் ஐதரைடு**  (Ytterbium hydride)  YbH2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இட்டெர்பியத்தின் ஐதரைடு உப்பாக இது வகைப்படுத்தப்படுகிறது. இச்சேர்மத்தில் இட்டெர்பியம் +2 என்ற ஆக்சிசனேற்ற் நிலையிலும் ஐதரசன் -1 என்ற ஆக்சிசனேற்ற நிலையிலும் உள்ளன. அறை வெப்பநிலையில் இட்டெர்பியம் ஐதரைடின் எதிர்ப்பாற்றல் 107 Ω·செ.மீ ஆகும். இட்டெர்பியம் ஐதரை அதிக வெப்ப நிலைத்தன்மையைக் கொண்டுள்ளது . Ytterbium hydride has a high thermostability.

## தயாரிப்பு
இட்டெர்பியத்துடன் ஐதரசன் வாயுவை சேர்த்து வினைபுரியச் செய்தால் இட்டெர்பியம் ஐதரைடு உருவாகிறது.:
: Yb + H2 → YbH2

## மேற்கோள்கள்

பகுப்பு:இட்டெர்பியம்(II) சேர்மங்கள்
பகுப்பு:ஐதரைடுகள்
செட்டிபுண்ணியம் யோக ஹயக்ரீவர் கோயில்

**யோக ஹயக்கிரீவர் கோயில்** என்ற **தேவநாதப் பெருமாள் கோயில்** என்பது தமிழ்நாடு மாநிலத்தின் காஞ்சிபுரம் மாவட்டத்திலுள்ள செட்டிபுண்ணியம் என்ற புறநகர்ப் பகுதியில் அமையப் பெற்றுள்ள ஒரு பெருமாள் கோயில் ஆகும். 'ஹயம்' என்றால் 'குதிரை' மற்றும் 'க்ரீவம்' என்றால் 'கழுத்து'. உடம்பில் கழுத்து வரை குதிரை உருவம் கொண்ட தெய்வம் என்று ஹயக்கிரீவர் குறிப்பிடப்படுகிறார். மூலவராக வரதராஜ பெருமாள் வீற்றிருக்கும் இக்கோயிலில் ஸ்ரீஹேமாப்ஜவல்லி தாயார் அருள்பாலிக்கிறார்.

கடல் மட்டத்திலிருந்து சுமார் 81 மீட்டர் உயரத்தில் அமைந்துள்ள யோக ஹயக்ரீவர் கோயிலின் புவியியல் ஆள்கூறுகள்,  ஆகும்.

இக்கோயில், தமிழ்நாடு அரசின் இந்து சமய அறநிலையத் துறை கட்டுப்பாட்டில் இயங்குகிறது.

## மேற்கோள்கள்

## வெளி இணைப்புகள்
* GeoHack - செட்டிபுண்ணியம் யோக ஹயக்ரீவர் கோயில்

பகுப்பு:காஞ்சிபுரம் மாவட்டத்திலுள்ள பெருமாள் கோயில்கள்
இலைமன்-ஆல்ஃபா வரி

** இலைமான் - ஆல்பா** வரி என்பது  லைமான் தொடரில் உள்ள நீரகத்தின் கதிர்நிரல் வரி ஆகும். பொதுவாகவ் நீரக் அணுவின் ஏதாவதொரு மின்னனின் கதிர்நிரல் வரி ஆகும். அணுவின் ஒரு மின்னன்  n = 2 சுற்றுப்பாதையில் இருந்து தரை நிலைக்கு(*n* = 1) மாறும்போது இது வெளியிடப்படுகிறது  இங்கு *n* என்பது முதன்மை குவைய எண். நீரகத்தில் அதன் அலைநீளம் 1215.67 ஆங்ஸ்ட்ரோம்கள் (121.567 nm அல்லது 1.21567′10′7 m′) ஆகும். இதன் அலைவெண் 2.47′1015   ஆகும்.  இது இலைமான்  ஆல்பா வரியை புற ஊதா பகுதியில் (மின்காந்த நிரலின்  ஒரு பகுதி) வைக்கிறது. மேலும் குறிப்பாக Ly - α என்பது வெற்றிட புற ஊதா பகுதியில் உள்ளது , இது காற்றில் வலுவாக உறிஞ்சப்படுகிறது.

## மேலும் காண்க

## மேற்கோள்கள்

பகுப்பு:ஐதரசன் இயற்பியல்
பகுப்பு:அணு இயற்பியல்
பகுப்பு:இயற்பியல்
வணிக மின்கல அடுக்கு வகைகளின் ஒப்பீடு

வணிக ரீதியாக கிடைக்கக்கூடிய மின்கல அடுக்கு வகைகளின் பட்டியல் இது, அவற்றின் சில பண்புகளை சுருக்கமாக  ஒப்பீட்டு  வகைப்படுத்தப்பட்டுள்ளது. 

## பொதுப் பான்மைகள்

 விலை அமெரிக்க டாலர்களில், விலையேற்றத்துக்குச் சரிசெய்யப்பட்டது.

 வகைமையான. மாற்று மின்முனைப் பொருட்களுக்கு, காண்க .

## மீளேற்றக்கூடிய பான்மைகள்

## வெப்ப ஓட்ட இடர்
சில நிபந்தனைகளின் கீழ் சில மின்கலன் வேதியியல் மின்கலங்கள் சிதைவு அல்லது எரிப்புக்கு வழிவகுக்கும் வெப்ப ஓட்டத்தின்  இடரில் உள்ளன. வெப்ப ஓட்டம் மின்கல வேதியியல் வழி மட்டுமல்லாமல் மின்கல அளவு, மின்னூட்டம் ஆகியவற்றாலும் தீர்மானிக்கப்படுவதால் ,  அடிமட்ட மதிப்புகள் மட்டுமே இங்கே தரப்படுகின்றன.

## NiCd vs. என். ஐ. எம். எச். எதிராக லி - அயன் எதிராக. லி - பாலிமர் vs. எல்டிஓ

## மேலும் காண்க

* மின்கல அடுக்கு பெயரிடல்
* செய்முறை  மீளேற்றக்கூடிய மின்கல அடுக்கு வகைகள்
* அலுமினியம் மின்கல அடுக்கு
* மின்கல அடுக்கு அளவுகள் பட்டியல்
* மின்கல அடுக்கு வகைகள் பட்டியல்
* மீமின்கல அடுக்குக்கான தேடல் (2017 PBS திரைப்படம்)

## மேற்கோள்கள்

பகுப்பு:மின்கலங்கள்
இட்டெர்பியம்(III) அயோடைடு

**இட்டெர்பியம்(III) அயோடைடு** (Ytterbium(III) iodide)  YbI3  என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.

## தயாரிப்பு
30 வளிமண்டல அழுத்தத்தில்  500 பாகை செல்சியசு வெப்பநிலையில் உலோக இட்டெர்பியத்தை  அயோடினுடன் சேர்த்து வினைபுரியச் செய்வதன் மூலம் இட்டெர்பியம்(III) அயோடைடு தயாரிக்கலாம்:

: 2 Yb + 3 I2 → 2 YbI3

இட்டெர்பியம்(III) ஆக்சைடு, இட்டெர்பியம்(III) ஐதராக்சைடு அல்லது இட்டெர்பியம்(III) கார்பனேட்டு ஆகிய சேர்மங்களூம் ஐதரயோடிக் அமிலத்துடன் வினைபுரிந்து நீரிய கரைசலாக இட்டெர்பியம்(III) அயோடைடு உருவாகிறது:

: Yb2O3 + 6 HI → 2 YbI3 + 3 H2O
: Yb(OH)3 + 3 HI → YbI3 + 3 H2O
: Yb2(CO3)3 + 6 HI → 2 YbI3 + 3 H2O + 3 CO2

கரைசலில் இருந்து படிகப்படுத்தப்பட்ட இட்டெர்பியம்(III) அயோடைடு நீரேற்றை அமோனியம் அயோடைடுடன் சேர்த்து சூடுபடுத்தி இதன் நீரற்ற வடிவத்தைப் பெறலாம்:

## வினைகள்
இட்டெர்பியம்(III) அயோடைடு சூடுபடுத்தப்பட்டால் சிதைவடைந்து இட்டெர்பியம்(II) அயோடைடு கிடைக்கும்.:
:2 YbI3 → 2 YbI2 + I2

## மேற்கோள்கள்

பகுப்பு:இட்டெர்பியம்(III) சேர்மங்கள்
பகுப்பு:அயோடைடுகள்
புறவெளி

[thumb|புவியின் மேற்பரப்புக்கும் விண்வெளிக்கும் இடையிலான இடைமுகம். 100 கிமீ (62 மைல்) உயரத்தில் உள்ள [கார்மன் கோடு|கார்மன் கோடு காட்டப்பட்டுள்ளது. வளிமண்டலத்தின் அடுக்குகள் அளவுகோலில் வரையப்பட்டுள்ளன , அதே நேரத்தில் அவற்றுக்குள் உள்ள பன்னாட்டு விண்வெளி நிலையம் போன்ற  ஏதும் இல்லை.]]

**புறவெளி** (*Outer space*),  வழக்கில் பொதுவாக **விண்வெளி** என்றே அழைக்கப்படுகிறது. இது புவிக்கும்(அதன் வளிமண்டலம் உட்பட) வான்பொருட்களுக்கும் இடையிலான விண்வெளி பகுதி ஆகும். புறவெளி முழுமையான வெற்றிடம் அன்று; இது மீ உயர் வெற்றிடப் பகுதியாகும்.
இதில்  தாழ் அடர்த்தித் துகள்களும் குறிப்பாக நீரக எல்லிய மின்ம ஊடகத் துகள்களும் மின்காந்தக் கதிர்வீச்சும், காந்தப் புலங்களும்sமண்டப் பின்னணி நொதுமியன்களும்(neutrinos), அண்டத் தூசும், அண்டக் கதிர்களும் உள்ளன. புறவெளியின் அடிப்படைக்கோடு வெப்பநிலை,  ஆகும்.

## மேலும் காண்க
* விண்வெளிப் போட்டி
* விண்வெளி நிலையம்

## மேற்கோள்கள்

## புற இணைப்புகள்

### தகவல் வாயில்கள்

* 
* 
* 
*  Note: this source gives a value of  molecules per cubic meter.
* 
* 
* 
*  Note: a light year is about 1013&nbsp;km.
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

பகுப்பு:வானியல்
பகுப்பு:வானியல் துணைப் பிரிவுகள்
தாய்லாந்தில் அதிவேக ரயில்

தாய்லாந்தில் இயங்கும் அதிவேக இரயில் பாதைகள் இல்லை என்றாலும், அதன் முக்கிய நகரங்களை இணைக்கும் ஒரு பெரிய அதிவேக இரயில் வலையமைப்புக்கான திட்டத்தை அந்த நாடு கொண்டுள்ளது. நெட்வொர்க்கின் முதல் வரிசையானது பாங்காக்கில் இருந்து நாகோன் ராட்சசிமா வரை கட்டப்பட்டு வருகிறது, திட்டமிடப்பட்ட அதிகபட்ச செயல்பாட்டு வேகம் ஆகும். .

## வரலாறு
அக்டோபர் 2010 இல், தாய்லாந்து பாராளுமன்றம் அதிவேக இரயில் (HSR) நெட்வொர்க்கிற்கான ஆரம்ப திட்டங்களுக்கு ஒப்புதல் அளித்தது.  கையாளும் திறன் கொண்ட ஐந்து பாதைகள் பாங்காக்கில் இருந்து தொடங்கும்.

மார்ச் 2013 இல், போக்குவரத்து அமைச்சர், அனைத்து அதிவேக ரயில் வழித்தடங்களையும் இயக்குவதற்கு ஒரே ஒரு நிறுவனம் மட்டுமே தேர்ந்தெடுக்கப்படும் என்றும், 2018 மற்றும் 2019 க்கு இடையில் செயல்படத் திட்டமிடப்பட்டது என்றும் தெரிவித்தார் . முதல் 86 கி.மீ. (53 மை) க்ருங் தெப் அபிவட் முதல் அயுதயா வரையிலான பகுதி 2013 இன் பிற்பகுதியில் டெண்டர் விட திட்டமிடப்பட்டது. எவ்வாறாயினும், ஏழு மாத கால அரசியல் நெருக்கடியானது பாராளுமன்றம் கலைக்கப்பட்டது மற்றும் இரத்து செய்யப்பட்ட பெப்ரவரி 2014 தேர்தல் ஆகியவை மே 2014 இல் இராணுவ சதித்திட்டத்தில் உச்சக்கட்டத்தை அடைந்தது. ஜூலை 2014 இல், புதிய இராணுவ ஆட்சிக்குழு அனைத்து HSR திட்டங்களையும் ஒரு சிவில் அரசாங்கம் நிறுவப்படும் வரை ஒத்திவைத்தது.

## முன்மொழியப்பட்ட அதிவேக பாதைகள்
thumb|660x660px| 2022 இல் தாய்லாந்தின் திட்டமிடப்பட்ட அதிவேக ரயில் பாதைகளை சித்தரிக்கும் வரைபடம்.

பகுப்பு:தாய்லாந்தில் போக்குவரத்து